יצחק שטייגמן

**יצחק שטייגמן** (נולד בבוקרשט, 16 בספטמבר 1946) הוא היסטוריון ישראלי, בעברו קצין צה"ל בשירות קבע בדרגת רס"ן ומורה בבית ספר תיכון. מתמחה בנושא התיישבות וביטחון, בדגש על חיל האוויר הישראלי. סיים קורס פיקוד ומטה של זרוע אוויר, ובעל תואר שני בהיסטוריה מאוניברסיטת בר אילן.

## ביוגרפיה
יצחק (איציק) שטייגמן נולד ב-16 בספטמבר 1946 בבוקרשט שברומניה, בן למשפחת ניצולי שואה ששרדו את מחנה ברשאד בטרנסניסטריה. בדצמבר 1947 עלה עם הוריו ואחותו באוניית המעפילים פאן קרשנט ("עצמאות") ולאחר שהייה של שישה שבועות במחנה המעפילים בקפריסין, הגיע בפברואר 1948 לארץ ישראל. את ילדותו ובגרותו העביר בחדרה בה סיים את לימודיו היסודיים והתיכוניים, בבית ספר תחכמוני.

בשרותו הצבאי בחיל האוויר 1990-1970 שימש ברוב הזמן ראש מדור מחקר היסטורי בענף לתולדות חיל האוויר, האחראי על כתיבת מחקרי חיל האוויר. 

בשנת 1978 סיים תואר מאסטר באוניברסיטת בר אילן, במחלקה להיסטוריה כללית, עם תיזה בנושא מדיניות בריטניה בשאלת הקמת כח יהודי לוחם 1939-1944.

עם שחרורו מצה"ל בשנת 1990 הצטרף לסגל ההוראה של בית ספר תיכון ע"ש אוסטרובסקי ברעננה, שם שימש 24 שנים מורה להיסטוריה ואזרחות.

## חיים אישיים
יצחק שטייגמן גרוש, ולו שלושה ילדים: מיכל, ענת ואלעד. הוא מתגורר בכפר סבא.

## ספריו ומאמריו
שטייגמן פרסם מאמרים וספרים בנושאי היסטוריה וביטחון, בדגש על חיל האוויר הישראלי, והוא מעביר הרצאות וממשיך להתבטא בנושאי המומחיות שלו.
שמאל|186x186 פיקסלים|מכתב הערכה ליצחק שטייגמן מאת מח"א עמוס לפידות בעת צאתו לאור של ספרו מעצמאות לקדש
ספרו הראשון, "מעצמאות לקדש" (1990), עוסק בחיל האוויר בשנותיו הראשונות, כולל במבצע קדש בשנת 1956. הספר התקבל בהערכה עמוקה על ידי מפקד חיל האוויר דאז, אלוף עמוס לפידות, אשר כתב כי הספר "מהווה סיכום עבודת מחקר, איסוף ועריכה יסודיים ביותר", וכן כתב "זהו מסמך הסטורי מאלף וספר קריאה מרתק, המצטרף לשורת מסמכים המנציחים אבני דרך היסטוריות בתולדות חיל האויר. הספר יהווה נדבך נוסף בביסוס מורשת החיל".
שמאל|186x186 פיקסלים
ספרו השני, "מוכרחים להמשיך לנגן – חיל האוויר הישראלי במלחמת יום הכיפורים", מתבסס במידה רבה על מחקרים פנימיים אותם הוביל בשירותו הצבאי. הוא החל בכתיבה כספר פרטי, שבסופו של דבר יצא לאור על ידי משרד הביטחון (הוצאת "מודן"), תחת כנפי חיל האוויר. הספר הושק בטקס שהתקיים ב-13 בספטמבר 2023 בבסיס חצור. הספר מתמודד בכלים מחקריים בשאלות: "איפה היה חיל האוויר"? באילו מגבלות הוא פעל? מה הייתה תרומתו וחלקו במערכה הכוללת ובאיזה מחיר. הספר כולל פירוט כרונולוגי מדוקדק של תנועת הכוחות, ומהווה בכך גם מקור למחקרי המשך. ספר זה התקבל ברגשי הוקרה עמוקים על ידי אלוף תומר בר, מפקד חיל האוויר, שכתב: "מחקרך ההיסטורי על פעילות החיל במלחמה תורם רבות לשימור מורשתו, מקנה יכולת נדרשת ללמוד את קורותיו במלחמה שבאוקטובר 1973". 

ספריו האחרים של שטייגמן עוסקים בנושאי התיישבות: "שלח דוד" (1997) ו"משממה למושבה פורחת: רעננה" (2017).

### ספריו
* **מעצמאות לקדש: תולדות חיל האוויר 1949–1956**, הוצאת משרד הבטחון, 1990 (399 עמ'). מהדורה דיגיטלית באתר עמותת חיל האויר.
* **שלח דוד: היישוב היהודי אל מול ההתנגדות הערבית למפעל הציוני בארץ ישראל 1918–1948**, הוצאת מכון ז'בוטינסקי, 1997.
* **משממה למושבה פורחת: רעננה – דגם להתיישבות פרטית בארץ־ישראל, 1922–1981**, הוצאת יד בן צבי, 2017 (509 עמ').
* **מוכרחים להמשיך לנגן: חיל האוויר הישראלי במלחמת יום הכיפורים**, מודן הוצאה לאור, 2023 (696 עמ').

## קישורים חיצוניים
* 
*מאמרים של יצחק שטייגמן ב"מערכות"
* דף הסופר, באתר סימניה
* איציק שטייגמן רס"ן במיל' מרכז הנתונים בענף היסטוריה בפיקוד יוסי עבודי חיל האוויר מלחמת יום הכיפורים ראיין צילם וערך: יצחק בוצר, ביוטיוב
* מוכרחים להמשיך לנגן - יצחק (איציק) שטייגמן - שיח סופרי מלחמת יום הכיפורים - בני מיכלסון משוחח עם יצחק (איציק) שטייגמן על ספרו "מוכרחים להמשיך לנגן" במסגרת עמותת יום הכיפורים, באתר יוטיוב

### מאמרים שכתב
* 
* יצחק שטייגמן, "מהישרדות למצוינות: 50 שנה לתיכון ע"ש ב. אוסטרובסקי, רעננה, 1959–2009" , ספטמבר 2009, באתר המרכז ללימודי תולדות רעננה ע"ש דן ברוך
* 

## הערות שוליים

2026 03
קטגוריה:סופרים ישראלים
קטגוריה:היסטוריונים צבאיים ישראלים
קטגוריה:ישראלים ילידי רומניה
קטגוריה:ישראלים שנולדו ב-1946